Ihan oikea blogi?: Rakkaushilloa
Kesällä kerran poimin mustikoita ja vadelmia. Torilta kipaisin pikaisesti mansikoita. Putsasin roskat, noukin matoset ja keitin hilloksi. Vanhat salsa- ja quacamolepurkit kuumensin uunissa ja niihin sen purkitin. Ihana poksahtelu kuului illalla keittiöstä, kun purkeista karkasi viimeisetkin ilmat ja kannet painuivat sisään. Liinan palaset kietaisin päälle koristeeksi ja nimilaput tein vanhan kirjan kellertyneistä sivuista.
Sain seitsemän purkkia hilloa, joka on niin makeaa, että suu menee solmuun sitä maistellessa. Niissä seitsemässä purkissa oli niin iso työ, ettei hilloa tehdä rahan vuoksi. Sitä tehdään suuresta rakkaudesta ja sitä annetaan vain niille, joita rakastaa koko sydämensä pohjasta. Se on rakkaushilloa.
Lähettänyt Johanna N / Ihan Oikea Blogi? klo 21.16
Tunnisteet: Kierrätys, Koti, ruoka
Marjaana 3. syyskuuta 2014 klo 6.55
Johanna N 3. syyskuuta 2014 klo 14.08
BLINGBLINGPARRU 4. syyskuuta 2014 klo 1.21
Ihan validi kierrätysidea. Kaunista.
Johanna N 4. syyskuuta 2014 klo 19.56
Paula 26. syyskuuta 2014 klo 21.13
Hui, voikun olis joskus tuollaisen purkin ansainnut, joltakulta läheiseltä ja rakkaalta ihmiseltä ♥♥tai kun sais itse tehtyä tuollaista ja sais itse antaa jollekulle rakkaalle..
Hep ja tässä samalla siis ilmoittautuu tässä ja nyt blogillesi uusi lukija, heippa Hei :)) sulla kaunis ja ihana blogi ★★
Johanna N 27. syyskuuta 2014 klo 8.21
Huomenta Paula, kiitos kommentistasi ja kehuista =) Tervetuloa lukijaksi <3 Toivottavasti viihdyt!
Sun tarvii ensi kesänä keitellä Rakkaushilloa. Jos marjametsään menee ajoissa eikä jätä sitä loppukesään, marjojen poiminta on varmasti helpompaa ja nopeampaa. Mä olin Matti Myöhäisenä poimimassa muiden rippeet =)